ຈີນປະຕິເສດຂໍ້ກ່າວຫາ ຂອງສະຫະລັດ ທີ່ວ່າ ຕົນລັກເຈາະ ຂໍ້ມູນຄອມພິວເຕີ
ທ່ານ Li Keqiang ນາຍົກ ລມຕ ຄົນ​ໃໝ່​ຂອງ​ຈີນ ບໍ່​ຍອມຮັບ​ຂໍ້​ກ່າວຫາ ​ຂອງ​ສະຫະລັດ ​ທີ່​ວ່າ ​ຈີນ​ລັກ​ເຈາະ​​ເອົາ​ຂໍ້​ມູນ​ ໃນ​ຄອມ​ພິວ​ເຕີ.
ທ່ານ Li Keqiang ນາຍົກລັດຖະມົນຕີຄົນໃໝ່ຂອງຈີນ ບໍ່ຍອມ ຮັບຂໍ້ກ່າວຫາຂອງສະ ຫະລັດ ທີ່ວ່າຈີນລັກເຈາະເອົາຂໍ້ມູນໃນ ຄອມພິວເຕີ ແລະກ່າວວ່າ ປະເທດທັງສອງບໍ່ຄວນຈະກ່າວຫາ ກັນແລະກັນໂດຍບໍ່ມີເຫດຜົນ ແລະຄວນຈະປະຕິບັດງານຮ່ວມ ກັນ ເພື່ອຊ່ວຍສ້າງຄວາມໝັ້ນຄົງແກ່ລະບົບອິນເທີເນັດ ໃນຕອນໃຫ້ສໍາພາດກັບພວກນັກຂ່າວ ຫຼັງຈາກປິດກອງປະຊຸມສະພາປະຊາຊົນແຫ່ງຊາດ ໃນວັນອາທິດມື້ນີ້ ທ່ານຫລີ ເວົ້າວ່າ ຈີນເອງກໍຕົກເປັນເປົ້າໝາຍໃຫຍ່ຂອງການຖືກເຈາະເອົາຂໍ້ມູນໃນຄອມພິວເຕີຢູ່ແລ້ວ ແລະ ຈະບໍ່ຂໍສະໜັບສະໜຸນ ກິດຈະກໍາແບບນັ້ນ ທ່ານ Jacob Lew ລັດຖະມົນຕີການເງິນສະຫະລັດຄົນໃໝ່ ມີກໍານົດອອກເດີນທາງໄປ ຍັງຈີນໃນອາທິດນີ້ ເພື່ອການເຈລະຈາເລຶ່ອງເສດຖະກິດທີ່ຄາດວ່າຈະໂຮມທັງການໂຈມ ຕີລະບົບຄອມພິວເຕີຂອງບໍລິສັດຕ່າງໆຂອງສະຫະລັດນັ້ນນໍາ ເມື່ອເດືອນຜ່ານມາ ກຸ່ມຄວາມໝັ້ນຄົງອິນເທີເນັດຂອງສະຫະລັດທີ່ຊື່ວ່າ Mandiant ກ່າວຫາກອງທັບຈີນວ່າ ລັກເຈາະເອົາຂໍ້ມູນຈໍານວນຫຼວງ ຫຼາຍຈາກປະມານ 150 ບໍລິສັດ ແລະອົງການຕ່າງໆຂອງສະຫະລັດ ຫຼາຍໆບໍລິສັດເທັກໂນໂລຈີ່ໃຫຍ່ຂອງສະຫະລດ ໂຮມທັງ Apple, Facebook ແລະ Twitter ຖືກເຈາະເອົາຂໍ້ມູນເມື່ອຕົ້ນປີນີ້ ໜັງສືພິມ the New York Times, Wall Street Journal ແລະ Washington Post ກໍເວົ້າວ່າ ພວກຕົນກໍໄດ້ຖືກໂຈມຕີໂດຍ ພວກເຈາະເອົາຂໍ້ມູນຄອມພິວເຕີ ທີ່ມີສໍານັກງານປະຕິບັດການໃນຈີນນັ້ນເຊັ່ນກັນ